ATELIER EDUCATIV PRIVITOR LA COLECTAREA SEPARATĂ

REGULAMENT DE DESFĂȘURARE

**1. Organizator:**

Organizatorul activității ***„ ATELIER EDUCATIV PRIVITOR LA COLECTAREA SEPARATĂ ”***, denumit în continuare „Atelierul”, parte a evenimentului Forumul Orașelor Verzi, ediția 2, este societatea COMPREST SA, cu sediul pe str Vlad Țepeș nr 13, Brașov, înmatriculată la Oficiul Registrului Comerțului sub nr. J08/911/1994, având cod de înregistrare fiscală RO1095130, denumit în continuare „Organizator”. Organizarea acestui atelier include desfășurarea și premierea participanților ce îndeplinesc simultan toate condițiile prezentate în acest regulament.

Participarea la acest concurs implica cunoașterea si acceptarea integrala si necondiționata de către orice participant a prevederilor si aplicării prezentului regulament.

Organizatorul își rezerva dreptul de a modifica prezentul regulament oficial, urmând ca astfel de modificări sa intre in vigoare numai după anunțarea prealabila a acestora la locul de desfășurare a atelierului.

Prezentul regulament sta la dispoziția oricărei persoane sau autorități interesate, putând fi consultat gratuit la adresa [www.comprest.ro/proiecte/fov2022/atelier](http://www.comprest.ro/proiecte/fov2022/atelier)

**2. Detaliile de desfășurare a atelierului:**

Atelierul se va desfășura în Parcul Titulescu, în zona cortului amenajat de Organizator, după următorul program:

* VINERI, 09.09.2022, orele 17 -20
* SÂMBĂTĂ, 10.09.2022, orele 10 – 13
* DUMINICĂ, 11.09.2022, orele 10 – 13

Atelierul va cuprinde:

- prezentarea unor informații despre fluxul deșeurilor

- jocuri interactive cu publicul : bowling, X și 0 și aruncări la pubelă

**3. Dreptul la participare**

Participarea la atelier este gratuită pentru orice persoană, nefiind necesară o înscriere prealabilă.

**4. Premii:**

Toți participanții ce se vor implica în jocurile interactive la atelier vor fi premiați, după cum urmează:

* Pentru oricare din activități, respectiv bowling, X și 0 și aruncări la pubelă, participanții vor primi un pix și un flyer cu informații despre colectarea separată.
* Vor fi oferite și premii conform clasamentului, după cum urmează:
  + - PREMIUL I: tricou. CONDIȚII DE PREMIERE: 6 sticle dărâmate la jocul de bowling / 3/3 aruncări la pubelă sau câștigător la jocul de X și 0 + chestionar completat cu răspunsuri corecte 10/10.
    - PREMIUL II: șapcă. CONDIȚII DE PREMIERE: 3 sticle dărâmate la jocul de bowling / 2/3 aruncări la pubelă + chestionar completat cu răspunsuri corecte 7/10
    - PREMIUL III: mini-pubelă. CONDIȚII DE PREMIERE: 1 sticlă dărâmată la jocul de bowling / 1/3 aruncări la pubelă + chestionar completat cu răspunsuri corecte 3/10.

Pentru participanții ce nu doresc să completeze chestionarul, vor primi premiul de participare, respectiv un pix și un flyer, indiferent de reușita la jocurile desfășurate.

Se acordă un singur premiu, indiferent de numărul de participări la aceste jocuri.

**5. Șanse de câștig:**

Șansele de câștig depind de respectarea prezentului regulament.

**6. Litigii:**

Eventualele divergențe apărute între Organizator şi participanții la concurs se vor rezolva pe cale amiabilă.

Organizatorul își asumă responsabilitatea numai în ceea ce privește acordarea premiilor.

Organizatorul își rezervă dreptul de a șterge postări ce lezează imaginea companiei sau a concurenților înscriși, în mod direct sau prin asociere.

**7. Regulamentul atelierului:**

Participarea la acest atelier implică acceptarea irevocabilă şi necondiționată a prevederilor prezentului Regulament şi obligativitatea respectării acestora.

Organizatorul își rezervă dreptul de a modifica oricând prevederile prezentului Regulament, în măsura în care se va impune acest lucru, cu condiția anunțării modificărilor la locul de desfășurare a atelierului.

Regulamentul Atelierului este întocmit în conformitate cu legile din România. În cazul nerespectării prezentului regulament/atelier, premiile câștigate nu se vor acorda.

**8. Răspundere limitată și dispute:**

Prin participare acceptați să eliberați COMPREST SA, filialele sale, partenerii, reprezentanții, angajații, succesorii și directorii de orice răspundere pentru boala, vătămarea, decesul, litigiile și pagubele viitoare, indiferent dacă sunt cauzate prin neglijență sau nu, prin participarea la atelier și/sau acceptarea, deținerea sau utilizarea, cât și abuzul sau utilizarea incorectă a premiului.

Acest concurs se află sub legislația în vigoare din România.

Ca o condiție de participare, participantul își asumă întreaga responsabilitate în legătură cu atelier, neputând formula niciun fel de pretenții litigioase în legătură cu desfășurarea acestuia. În caz contrar, participantul își pierde dreptul de a mai fi premiat.

**9. Prelucrarea datelor cu caracter personal:**

1. Prin înscrierea la Concurs, Participanții sunt de acord cu prevederile Regulamentului și sunt de acord că, în cazul în care vor câștiga, numele, adresa de email, numărul de telefon si adresa de reședința vor fi oferite Organizatorului, in vederea livrării premiului, cu ștergerea lor de către acesta după livrarea premiului.

2. Organizatorul se obligă să respecte prevederile Regulamentului (UE) nr. 679/2016 (în continuare „GDPR”), privind protecția datelor personale ale Participanților stocate pe durata Atelierului și ulterior acesteia. Ca atare, Organizatorul se angajează să păstreze confidențialitatea datelor personale ale Participanților la Concurs și să le utilizeze conform legislației în vigoare.

3. Participanților le sunt garantate drepturile prevăzute de GDPR privind protecția persoanelor cu privire la prelucrarea datelor cu caracter personal și libera circulație a acestor date și în special cele cu privire la:

a) dreptul de acces la date potrivit căruia orice persoană vizată are dreptul de a obține de la Organizator, la cerere și în mod gratuit pentru o solicitare pe an, confirmarea faptului că datele care îi privesc sunt sau nu sunt prelucrate de către Organizator;

b) dreptul de opoziție potrivit căruia persoana vizată are dreptul de a se opune în orice moment, din motive întemeiate și legitime legate de situația sa particulară, că datele care o vizează să facă obiectul unei prelucrări, cu excepția cazurilor în care există dispoziții legale contrare;

c) dreptul de intervenție asupra datelor potrivit căruia orice persoana vizată are dreptul de a obține de la Organizator, la cerere și în mod gratuit:

i. după caz, rectificarea, actualizarea, blocarea sau ștergerea datelor a căror prelucrare nu este conformă legii, în special a datelor incomplete sau inexacte;

ii. după caz, transformarea în date anonime a datelor a căror prelucrare nu este conformă legii;

**9. Contact:**

Pentru mai multe informații referitoare la atelier, vă rugăm să ne scrieți la e-mail [estera.ibanescu@comprest.ro](mailto:estera.ibanescu@comprest.ro) sau să ne contactați la numărul de telefon 0268 414 974, ramura Secretariat, persoană de contact: Estera Ibănescu.

**10. Încetarea atelierului:**

Atelierul va înceta înainte de termen, în cazul apariției unui eveniment ce constituie forță majoră, independent de voința organizatorului.

**ORGANIZATOR**

***COMRPEST SA, reprezentat prin***

***Director General ALEXANDRU TĂNASE***